
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT                                  

Bucureşti, 12 aprilie 2006
Nr.29/87

AVIZ

asupra Propunerii legislative privind acordarea unei măsuri reparatorii pentru cei care, având titlul de doctor în ştiinţe, nu au beneficiat de prevederile Legii nr.128/1997 (Statutul personalului didactic) 
În conformitate cu prevederile art.95 din Regulamentul Camerei Deputaţilor, republicat, şi cu adresa Plx 179 din 20 martie 2006, Comisia pentru învăţământ, ştiinţă, tineret şi sport, a primit spre dezbatere şi avizare Propunerea legislativă privind acordarea unei măsuri reparatorii pentru cei care, având titlul de doctor în ştiinţe, nu au beneficiat de prevederile Legii nr.128/1997 (Statutul personalului didactic), Camera Deputaţilor fiind Cameră decizională. 

În urma dezbaterii în şedinţa din 12 aprilie 2006, ţinând cont de punctul de vedere al Guvernului României, de rezultatul dezbaterilor din Senat, precum şi de cel exprimat de Consiliul Legislativ, Comisia  pentru învăţământ, ştiinţă, tineret şi sport a Camerei Deputaţilor, cu majoritate de voturi, nu avizează favorabil propunerea legislativă, din următoarele motive: 

· propunerea legislativă este discriminatorie, întrucât titlul de doctor l-au dobândit şi alte categorii profesionale, nu numai personalul didactic;

· legea nu acţionează retroactiv;

· nu sunt precizate sursele de finanţare, conf. art.138 (alin.5) din Constituţia României, republicată.

    PREŞEDINTE           





     SECRETAR
Lia Olguţa VASILESCU                     

           Nicolae Bănicioiu

Consilier,
      Ioan Ianoş

